Duitsland mag nie terugdeins | Die Vryburger
Die president van Duitsland, Joachim Gauck, het vandeesweek in 'n onderhoud met die televisie diens, Deusche Welle, gesê dat die tyd aangebreek het dat Duitsland meer aktief betrokke moet raak in internasionale gebeure. Gauck het gesê dat die land nie langer net 'n toeskouer kan wees nie en betrokke moet raak al vereis dit ook militêre optrede.
Hy het bygevoeg dat die militêre optrede slegs as 'n laaste opsie oorweeg moet word en dat die land eerder 'n bemiddelingsweg sou verkies.
Die Duitse president het ook tydens sy toespraak by 'n sekuriteitskonferensie in Munich gesê dat Duitsland gereed is om sy internasionale verpligtinge na te kom vir die beveiliging van stabiliteit en demokrasie en nie langer kan terugdeins nie.
Duitsland het sedert die Tweede Wêreldoorlog 'n lae profiel op militêre gebied gehandhaaf wat 'n relatiewe lae spandering op wapentuig tot gevolg gehad het. Duitsland se militêre begroting sal waarskynlik aansienlik verhoog as die land sy nuwe verantwoordelikhede wil nakom.
2 thoughts on "Duitsland mag nie terugdeins"
Paul Kruger February 24, 2014 at 10:59 am
Die absurde is dat Gauck en Kie op deurlopende basis 'n haatveldtog voer teen die sogenaamde "neo-Nazi's" en "regsradikale" weens laasgenoemdes se kastige "militarisme", "aggressie" en "militansie" – maar as Duitse bloed ter wille van VREEMDE belange opgeoffer kan word, is alles in die haak. Om net te STREEF na die herowering van oer-Duitse gebied wat die afgelope jare deur Pole en Russe gesteel was, gaan reeds deur as "radikaal" en "fascisties". Maar om jou eie seuns en manne (wat weens die vallende Duitse geboortesyfer juis angswekkend minder word) te laat doodbloei ter wille van die een Anglo-Amerikaanse geldoorlog na die ander – daarmee is geen fout te vind nie!
Mag God ons liewe stamvolk genadig wees en uitkoms skenk uit die kloue van hierdie gewetenlose volksmoordenaars (in kulturele- en ook fisiese sin) wat hulleself voordoen as "volksleiers"!
Paul Kruger February 24, 2014 at 11:05 am
En nog iets, weereens, liewe Vryburger: NIE "Munich" NIE. Dis ENGELS!!! Die stad se korrekte naam in Afrikaans is MUNCHEN, net soos dit in Duits gespel word, met 'n Umlaut op die "u" wat ek nie in hierdie vervlakste program kry nie. En NIE "Bavaria" (wat ook deesdae alewig opduik uit die bloute) NIE. Die suidelikste deelstaat in Duitsland heet in Afrikaans BEIERE. Soos klokke wat BEIER. Eintlik heel mooi! Moet dit asseblief nie verbrits nie – veral nie in Die Vryburger nie!